
[bookmark: TextBodyBegin]Európsky parlament,
–	so zreteľom na konečnú ročnú účtovnú závierku Agentúry Európskej únie pre bezpečnosť letectva za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:1], [1:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:2] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [2:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0083/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:3], a najmä na jeho článok 70, [3:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (EÚ) 2018/1139 zo 4. júla 2018 o spoločných pravidlách v oblasti civilného letectva, ktorým sa zriaďuje Agentúra Európskej únie pre bezpečnosť letectva a ktorým sa menia nariadenia Európskeho parlamentu a Rady (ES) č. 2111/2005, (ES) č. 1008/2008, (EÚ) č. 996/2010, (EÚ) č. 376/2014 a smernice Európskeho parlamentu a Rady 2014/30/EÚ a 2014/53/EÚ a zrušujú nariadenia Európskeho parlamentu a Rady (ES) č. 552/2004 a (ES) č. 216/2008 a nariadenie Rady (EHS) č. 3922/91[footnoteRef:4], a najmä na jeho článok 121, [4:  	Ú. v. EÚ L 212, 22.8.2018, s. 1.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:5], a najmä na jeho článok 105, [5:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre dopravu a cestovný ruch,
–	so zreteľom na správu Výboru pre kontrolu rozpočtu (A9-0116/2024),
1.	udeľuje úradujúcemu výkonnému riaditeľovi Agentúry Európskej únie pre bezpečnosť letectva absolutórium za plnenie rozpočtu agentúry za rozpočtový rok 2022;
2.	uvádza svoje poznámky v priloženom uznesení;
3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, úradujúcemu výkonnému riaditeľovi Agentúry Európskej únie pre bezpečnosť letectva, Rade, Komisii a Dvoru audítorov a aby zabezpečila ich uverejnenie v Úradnom vestníku Európskej únie (v sérii L).

2. Rozhodnutie Európskeho parlamentu z 11. apríla 2024 o účtovnej závierke Agentúry Európskej únie pre bezpečnosť letectva za rozpočtový rok 2022 (2023/2145(DEC))
Európsky parlament,
–	so zreteľom na konečnú ročnú účtovnú závierku Agentúry Európskej únie pre bezpečnosť letectva za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:6], [6:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:7] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [7:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0083/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:8], a najmä na jeho článok 70, [8:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (EÚ) 2018/1139 zo 4. júla 2018 o spoločných pravidlách v oblasti civilného letectva, ktorým sa zriaďuje Agentúra Európskej únie pre bezpečnosť letectva a ktorým sa menia nariadenia Európskeho parlamentu a Rady (ES) č. 2111/2005, (ES) č. 1008/2008, (EÚ) č. 996/2010, (EÚ) č. 376/2014 a smernice Európskeho parlamentu a Rady 2014/30/EÚ a 2014/53/EÚ a zrušujú nariadenia Európskeho parlamentu a Rady (ES) č. 552/2004 a (ES) č. 216/2008 a nariadenie Rady (EHS) č. 3922/91[footnoteRef:9], a najmä na jeho článok 121, [9:  	Ú. v. EÚ L 212, 22.8.2018, s. 1.] 

[bookmark: _GoBack]–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:10], a najmä na jeho článok 105, [10:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre dopravu a cestovný ruch,
–	so zreteľom na správu Výboru pre kontrolu rozpočtu (A9-0116/2024),
1.	schvaľuje účtovnú závierku Agentúry Európskej únie pre bezpečnosť letectva za rozpočtový rok 2022;
2.	poveruje svoju predsedníčku, aby postúpila toto rozhodnutie úradujúcemu výkonnému riaditeľovi Agentúry Európskej únie pre bezpečnosť letectva, Rade, Komisii a Dvoru audítorov a aby zabezpečila jeho uverejnenie v Úradnom vestníku Európskej únie (v sérii L).


3. Uznesenie Európskeho parlamentu z 11. apríla 2024 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Agentúry Európskej únie pre bezpečnosť letectva za rozpočtový rok 2022 (2023/2145(DEC))
Európsky parlament,
–	so zreteľom na svoje rozhodnutie o absolutóriu za plnenie rozpočtu Agentúry Európskej únie pre bezpečnosť letectva za rozpočtový rok 2022,
–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre dopravu a cestovný ruch,
–	so zreteľom na správu Výboru pre kontrolu rozpočtu (A9-0116/2024),
A.	keďže podľa výkazu príjmov a výdavkov[footnoteRef:11] bol konečný rozpočet Agentúry Európskej únie pre bezpečnosť letectva (ďalej len „agentúra“) na rozpočtový rok 2022 na úrovni 224 265 965 EUR, čo v porovnaní s rokom 2021 predstavuje zvýšenie o 10,04 %; keďže 39 678 000 EUR z rozpočtu agentúry pochádza z rozpočtu Únie a 120 435 031 EUR z príjmov z poplatkov a úhrad; [11:  	Ú. v. EÚ C 73, 28.2.2023, s. 25.] 

B.	keďže Dvor audítorov vo svojej správe o overení ročnej účtovnej závierky Agentúry Európskej únie pre bezpečnosť letectva za rozpočtový rok 2022 (ďalej len „správa Dvora audítorov“) vyhlásil, že získal primeranú istotu o tom, že ročná účtovná závierka agentúry je spoľahlivá a že príslušné operácie sú zákonné a správne;
Rozpočtové a finančné riadenie
1.	konštatuje, že úsilie o monitorovanie rozpočtu v priebehu rozpočtového roka 2022 prinieslo mieru plnenia viazaných rozpočtových prostriedkov v bežnom roku na úrovni 97,08 %, čo v porovnaní s rokom 2021 predstavuje nárast o 0,77 %; poznamenáva tiež, že miera plnenia platobných rozpočtových prostriedkov v bežnom roku bola 87,18 %, čo v porovnaní s rokom 2021 znamená zníženie o 0,16 %;
2.	konštatuje, že agentúra ukončila tento rok so záporným rozpočtovým výsledkom v poplatkoch a platbách vo výške 8,2 milióna EUR (v porovnaní s 11,2 mil. EUR v roku 2021); v dôsledku toho konštatuje, že akumulovaný prebytok poplatkov a platieb agentúry sa znížil zo 72,1 mil. EUR na 63,9 mil. EUR; konštatuje, že miera zrušených rozpočtových prostriedkov týkajúcich sa záväzkov prenesených do roku 2022 bola 2,82 %, čo je pod 5 % stropom stanoveným Komisiou;
3.	poznamenáva, že podľa správy Dvora audítorov agentúra vyberá poplatky a platby za poskytovanie certifikačných služieb, ale nedokumentuje kontroly, ktoré vykonáva na zabezpečenie správneho výberu týchto príjmov, a preto nedodržiava článok 74 ods. 5 a článok 75 nariadenia o rozpočtových pravidlách; berie na vedomie odpoveď agentúry, v ktorej sa agentúra zaväzuje prijať potrebné opatrenia na zabezpečenie riadneho zdokumentovania kontrol;
Výkonnosť
4.	konštatuje, že v roku 2022 agentúra použila určité opatrenia na posúdenie pridanej hodnoty poskytovanej jej činnosťami a ďalšie opatrenia na zlepšenie svojho rozpočtového hospodárenia prostredníctvom kombinácie 128 cieľov a 66 kľúčových ukazovateľov výkonnosti v 11 kľúčových oblastiach činnosti; konštatuje, že v roku 2022 dosiahla agentúra veľmi dobré výsledky s 97 % mierou plnenia svojho ročného pracovného programu na rok 2022 a 77 % plnenia kľúčových ukazovateľov výkonnosti agentúry;
5.	uznáva kľúčové úspechy a pokrok agentúry v roku 2022 v nových oblastiach spojených so zelenými riešeniami a digitalizáciou; v tejto súvislosti konštatuje, že agentúra zintenzívnila svoje úsilie o ekologické letectvo prostredníctvom programu EASA pre udržateľné letectvo do roku 2022, a to rôznymi opatreniami, ako je uverejnenie tretieho vydania správy o životnom prostredí v európskom letectve a úspešný príspevok k záverom 41. zhromaždenia Medzinárodnej organizácie civilného letectva (ICAO) o životnom prostredí; berie na vedomie, že agentúra v roku 2022 vykonala komplexné preskúmanie strategických priorít pri riešení rizík pre systém v súvislosti s európskym plánom pre bezpečnosť letectva (EPAS); v tejto súvislosti poznamenáva, že preskúmanie viedlo k väčšiemu zameraniu na riadenie vzájomných závislostí rizík, ako aj na kompetencie zamestnancov a zahŕňalo ďalšie priority pre bezpečnú integráciu nových technológií a nových obchodných koncepcií; konštatuje, že tieto nové strategické priority sú zahrnuté vo vydaní plánu EPAS na roky 2023 – 2025, ktoré bolo prijaté v roku 2022;
6.	berie na vedomie opatrenia agentúry v roku 2022 na vykonávanie plánu mestskej leteckej mobility prostredníctvom uverejnenia usmernenia pre navrhovanie vertiportov, navrhovaného nového regulačného rámca pre prevádzku leteckých taxíkov v mestách, usmernení na stanovenie hladín hluku dronov s hmotnosťou pod 600 kg a prijateľných spôsobov dosiahnutia súladu a poradenského materiálu na podporu harmonizovaného, bezpečného a účinného vykonávania služby U-space v celej Únii;
7.	víta digitálnu transformáciu európskeho vzdušného priestoru vrátane zlepšených možností mobility a optimalizovaných kvalifikácií na udeľovanie licencií a výcvik riadiacich letovej prevádzky a pozemných systémov manažmentu letovej prevádzky (ATM); požaduje zmenu viet RT SERA na komunikáciu medzi pilotmi a riadiacimi letovej prevádzky; zdôrazňuje, že digitálna transformácia európskeho neba zahŕňa niekoľko jednotlivých komponentov a stavebných prvkov, ktoré sú kľúčovými riešeniami pre budúcu architektúru vzdušného priestoru a zameriavajú sa na podporu bezpečnosti, efektívnosti a environmentálnych vlastností;
8.	zdôrazňuje význam jednotného európskeho neba, ktoré rieši fragmentáciu európskeho vzdušného priestoru a zameriava sa na zlepšenie výkonnosti ATM z hľadiska bezpečnosti, kapacity, nákladovej efektívnosti a životného prostredia; víta prácu agentúry na reforme Jednotného európskeho neba 2+ v roku 2022, najmä pokiaľ ide o harmonizáciu ATCO prostredníctvom udeľovania licencií a osvedčovania pozemných systémov ATM/ANS agentúrou; oceňuje, že obe reformy znižujú náklady a zvyšujú kapacitu ATM a poskytujú významnú pridanú hodnotu pre iniciatívny balík jednotné európske nebo 2+;
9.	chápe obavy týkajúce sa ruskej flotily osobnej leteckej dopravy; víta najmä zapojenie agentúry do civilno-vojenského bezpečnostného tímu pre vzdušný priestor na Ukrajine, najmä v súvislosti s rastúcimi požiadavkami na vzdušný priestor s cieľom uľahčiť štátne vojenské cvičenia a vojenské cvičenia NATO; uznáva úspešné vykonávanie pracovného programu s Európskou obrannou agentúrou (EDA), ktorá výrazne posilnila spoluprácu v oblasti nových inovácií; víta skutočnosť, že EASA podporila iniciatívy Komisie v rámci programu RescEU (zmluva pre hasičov a kapacita leteckej zdravotníckej evakuácie MEDEVAC/prepravná kapacita);
10.	berie na vedomie opatrenia agentúry v reakcii na agresívnu vojnu Ruska proti Ukrajine, napríklad uverejnenie informačného bulletinu o konfliktných zónach, v ktorom sa prevádzkovateľom odporúča, aby neprelietavali nad oblasťami s intenzívnou alebo zvýšenou vojenskou aktivitou, a uverejnenie bezpečnostného informačného bulletinu o prerušovaných výpadkoch GNSS v blízkosti oblastí konfliktu na Ukrajine; v tejto súvislosti oceňuje, že po skúšobnej fáze iniciatívy začala fungovať Európska platforma na výmenu informácií a spoluprácu v konfliktných zónach, ktorej cieľom je výmena informácií o hrozbách pre civilné letectvo, ktoré vyplývajú z oblastí konfliktov alebo ozbrojených povstaní; ďalej zdôrazňuje, že nezákonná invázia na Ukrajinu viedla k novým bezpečnostným problémom a posilnila už existujúce problémy; opakuje svoju výzvu na úzke vzťahy s európskymi štátnymi a vojenskými leteckými úradmi, EDA, Organizáciou pre spoluprácu v oblasti vyzbrojovania (OCCAR) a NATO, ak je to vhodné na plnenie úloh agentúry v súlade s nariadením (EÚ) 2018/1139 s cieľom zlepšiť bezpečnosť a bezpečnostnú ochranu letov v Európe;
11.	berie na vedomie, že agentúra dodržiavala sankcie a politiky stanovené Komisiou po nezákonnej ruskej invázii na Ukrajinu v roku 2022 a všetky činnosti spolupráce s Ruskom boli pozastavené, pričom agentúra zamerala svoju pozornosť na činnosti na podporu Ukrajiny; v tejto súvislosti víta skutočnosť, že koordinačný tím agentúry pre rampy podporil Komisiu pri zostavovaní zoznamu registrácií lietadiel, ktoré používajú alebo kontrolujú ruskí štátni príslušníci, pričom tento zoznam bol v roku 2022 aktualizovaný 38-krát a zahŕňal viac ako tisíc lietadiel;
Efektívnosť a prínosy
12.	chváli agentúru za výmenu zdrojov v oblasti prekrývajúcich sa úloh a kompetencií s inými agentúrami, a to aj v oblasti poradenských služieb v oblasti ľudských zdrojov, digitalizácie a nástrojov, elektronického vzdelávania a prieskumov, ako aj za účasť na medziinštitucionálnych a medziagentúrnych verejných súťažiach; konštatuje, že agentúra úzko spolupracuje s Európskou environmentálnou agentúrou pri vypracúvaní správ, ako je napríklad Európska správa o životnom prostredí v letectve, s organizáciou EUROCONTROL pri hľadaní vzájomných možností v oblasti vzdelávacích riešení súvisiacich s letectvom a s Agentúrou Európskej únie pre železnice prostredníctvom memoranda o spolupráci podpísaného v roku 2022, ktorým sa zavádza pravidelný štruktúrovaný dialóg a posilňuje výmena informácií, poznatkov a skúseností v rôznych oblastiach spolupráce; víta skutočnosť, že agentúra má strategické partnerstvá v oblasti spoločného využívania zdrojov a informácií s takmer všetkými príslušnými vnútroštátnymi leteckými úradmi vo svojich členských štátoch;
13.	víta skutočnosť, že agentúra vytvorila niekoľko partnerstiev s inými orgánmi Únie s cieľom zlepšiť efektívnosť a súdržnosť vrátane Európskej environmentálnej agentúry, Európskeho centra pre prevenciu a kontrolu chorôb, spoločného podniku pre čisté letectvo a spoločného podniku SESAR3; víta spoluprácu na vzdelávacích riešeniach s viacerými agentúrami v otázkach spoločného záujmu v oblasti poradenských služieb v oblasti ľudských zdrojov, digitalizácie a nástrojov, elektronického vzdelávania a prieskumov vrátane Európskej agentúry pre lieky, Európskeho orgánu pre trh cenných papierov, Európskeho úradu pre bezpečnosť potravín a Európskej prokuratúry;
14.	pripomína, že v roku 2020 bol zavedený program podnikovej transformácie „Destination: Future-proof“ (Cieľ: odolnosť voči budúcim zmenám) s cieľom znížiť náklady, zvýšiť efektívnosť a riešiť kľúčové „hnacie sily“ agentúry; konštatuje, že tento program, ktorý bol formálne ukončený v roku 2022, priniesol kľúčové zmeny, ktoré okrem iného zahŕňajú zjednodušený postup tvorby predpisov, služby pred podaním žiadosti pre inovatívne technológie a zlepšený proces podnikového programovania, ako aj nárast produktivity o 12 % (pri porovnaní výstupov z roku 2022 a 2019), čo zodpovedá zníženiu režijných nákladov agentúry o 36 ekvivalentov plného pracovného času; víta skutočnosť, že bol vytvorený programový prístup na dosiahnutie efektívnosti, ako aj infraštruktúra na iniciovanie nových iniciatív, aby agentúra mohla pokračovať v zlepšovaní procesov a digitalizácii;
15.	víta opatrenia, ktoré agentúra prijala s cieľom monitorovať a riadiť svoju environmentálnu stopu, okrem iného v oblastiach týkajúcich sa jej budov, verejných služieb a zásobovania; v tejto súvislosti konštatuje, že agentúra optimalizovala spotrebu energie a vody vo svojej budove, nakupuje 100 % elektrickej energie z obnoviteľných zdrojov, má centralizované zberné miesta na odpad v priestoroch tímu agentúry a zaviedla opatrenia na zníženie množstva papiera a kancelárskych potrieb;
16.	berie na vedomie, že agentúra vo svojich výzvach na predkladanie ponúk naďalej uplatňuje príslušné kritériá a požiadavky zeleného verejného obstarávania s využitím dostupných súborov nástrojov; ďalej konštatuje, že v roku 2022 bol prijatý jeden zamestnanec s cieľom zabezpečiť zdroje na opätovné spustenie analýzy nástrojov trvalého zlepšovania environmentálneho správania organizácií s primárnym zameraním na EMAS a ISO 14001; vyzýva agentúru, aby orgán udeľujúci absolutórium informovala o výsledkoch tejto analýzy;
Personálna politika
17.	konštatuje, že k 31. decembru 2022 bol plán pracovných miest naplnený na 95,59 %, pričom zo 681 miest dočasných zamestnancov povolených v rámci rozpočtu Únie bolo obsadených 651 (v porovnaní s 680 povolenými pracovnými miestami v roku 2021); konštatuje, že okrem toho v roku 2022 pre agentúru pracovalo 95 zmluvných zamestnancov a 23 vyslaných národných expertov;
18.	konštatuje, že agentúra v roku 2022 významne investovala do posilnenia technických kapacít a do ponuky možností kariérneho postupu vďaka obnovenej politike v oblasti kompetencií; v tejto súvislosti konštatuje, že v roku 2022 agentúra úspešne prijala viac ako 60 nových zamestnancov, zaviedla tretiu generáciu programu kvalifikácie mládeže, ponúkla interné príležitosti na kariérny rast viac ako 70 zamestnancom a uskutočnila 98 % plánovaných technických školení pre zamestnancov; oceňuje veľmi nízku mieru fluktuácie (0,1 %) v roku 2022;
19.	so znepokojením berie na vedomie nedostatočnú rodovú rovnováhu medzi členmi vrcholového a stredného manažmentu agentúry, pričom 17 z 22 členov (77 %) sú muži, a členmi správnej rady agentúry, pričom 59 zo 79 členov (75 %) sú muži; ďalej berie na vedomie celkovú rodovú rovnováhu zamestnancov agentúry, keď 525 zo 757 zamestnancov (69%) tvoria muži; berie na vedomie, že agentúra systematicky monitoruje rozdelenie uchádzačov podľa pohlavia a aktívne oslovuje uchádzačky zverejňovaním pracovných miest na príslušných fórach, výslovnou podporou prihlášok od uchádzačiek a vypracovaním pracovných miest s presnými informáciami, keďže to môže ovplyvniť rovnováhu medzi pracovným a súkromným životom; vyzýva agentúru, aby pokračovala v úsilí o rodovú rovnováhu na úrovni manažérov a všeobecne zamestnancov prostredníctvom konkrétnych opatrení, ktoré pritiahnu žiadosti žien o pracovné miesta ponúkané agentúrou; žiada Komisiu a členské štáty, aby zohľadnili význam zabezpečenia rodovej rovnováhy pri predkladaní svojich nominácií na členov správnej rady agentúry;
20.	víta skutočnosť, že agentúra sa naďalej zameriavala na rodovú rovnováhu, geografickú rovnováhu a rozmanitosť; pripomína, že je dôležité vypracovať dlhodobú politiku ľudských zdrojov v oblasti rovnováhy pracovného a súkromného života a ponuky špecifických možností odbornej prípravy na kariérny rozvoj, práce z domu, práva na odpojenie, zlepšenia geografickej rovnováhy na zabezpečenie primeraného zastúpenia zo všetkých členských štátov a náboru a integrácie osôb so zdravotným postihnutím, ako aj podpory rovnakého zaobchádzania s nimi a ich príležitostí;
21.	berie na vedomie správu agentúry týkajúcu sa následných opatrení prijatých v súvislosti s udelením absolutória za plnenie rozpočtu agentúry na rozpočtový rok 2021 (ďalej len „správa agentúry“), že agentúra na základe svojho programu riadenia kompetencií a strategického plánovania pracovnej sily určila stabilný scenár personálneho zabezpečenia na rok 2022+ s významnými investíciami do externých zdrojov v oblastiach technickej a podnikovej odbornosti pre tradičné úlohy, ako aj pre nové oblasti na základe strednodobých strategických priorít agentúry vrátane napr. nových technológií, kybernetickej bezpečnosti, hodnotenia bezpečnosti, letových skúšok a výskumu;
22.	konštatuje, že v roku 2022 bol nahlásený jeden prípad obťažovania, pri ktorom agentúra využila služby externého vyšetrovateľa siete medzi agentúrami so záverom, že obťažovanie nebolo možné potvrdiť; ďalej uvádza, že v roku 2022 boli hlásené celkovo 4 prípady vyhorenia, čo je rovnaký počet ako v roku 2021;
23.	pripomína z výročnej správy Dvora audítorov o agentúrach Únie za rok 2021 pripomienku týkajúcu sa nedodržiavania článku 16 služobného poriadku Únie zo strany agentúry; konštatuje, že podľa správy Dvora audítorov táto pripomienka zostala otvorená; na základe správy agentúry však konštatuje, že agentúra medzitým formálne zriadila spoločný výbor a okrem toho zrevidovala svoje postupy s cieľom odstrániť nedostatky zistené Dvorom audítorov;
Verejné obstarávanie
24.	konštatuje, že podľa správy Dvora audítorov agentúra uzavrela zmluvu s jedným poskytovateľom služieb na pokračovanie vývoja systému hlásenia incidentov v hodnote 1,9 milióna EUR s využitím postupu pre mimoriadne naliehavé prípady; berie na vedomie konštatovanie Dvora audítorov, že keďže neboli splnené zákonné podmienky na použitie tohto postupu, bol tento postup neregulárny, rovnako ako všetky súvisiace platby (261 385 EUR) uskutočnené v roku 2022; napriek tomu berie na vedomie odpoveď agentúry, že vybraný dodávateľ bol jediný schopný pokračovať vo vývoji tohto systému bez toho, aby došlo k narušeniu a bezprostrednému bezpečnostnému riziku s možnými katastrofickými následkami;
25.	konštatuje, že podľa pripomienok Dvora audítorov agentúra po vyhlásení postupu obstarávania na služby riadenia podujatí zmenila cenu ponuky bez toho, aby dodržala ustanovenia článku 151 rozpočtových pravidiel; poznamenáva, že po sťažnosti uchádzača agentúra vykonala druhé vyhodnotenie, ktoré viedlo k vylúčeniu uchádzača z dôvodu, že „nesplnil požiadavky stanovené v špecifikáciách verejného obstarávania“, avšak bez uvedenia toho, ktoré požiadavky neboli splnené; berie na vedomie záver Dvora audítorov, že vylúčenie uchádzača nebolo riadne odôvodnené; vyzýva agentúru, aby prijala potrebné opatrenia, ktoré zaručia, že v budúcich postupoch verejného obstarávania budú akékoľvek úpravy ceny alebo vylúčenie uchádzačov odôvodnené v súlade s platným právnym základom;
Prevencia, riešenie konfliktov záujmov a transparentnosť
26.	berie na vedomie existujúci systém agentúry na predchádzanie konfliktom záujmov a ich zmierňovanie, ktorý zahŕňa každoročné cvičenie, počas ktorého sú zamestnanci požiadaní, aby (v prípade potreby) preskúmali a aktualizovali akúkoľvek zmenu v ich situácii, ktorá by mohla viesť k skutočnému alebo potenciálnemu konfliktu záujmov; konštatuje, že v roku 2022 boli zo všetkých vyhlásení o záujmoch, ktoré predložili zamestnanci v rôznych súvislostiach (ročné vyhlásenie, novoprijatí zamestnanci, činnosti po skončení zamestnania alebo externé činnosti/pracovné voľno z osobných dôvodov) a ktoré agentúra posúdila v súlade s platným postupom, 4 prípady postúpené na zaujatie stanoviska etickému výboru agentúry; víta skutočnosť, že v roku 2022 neboli potvrdené žiadne prípady konfliktu záujmov a všetky prípady, v ktorých bolo identifikované riziko skutočného alebo potenciálneho konfliktu záujmov, bolo možné zmierniť prostredníctvom zavedených osobitných opatrení, napríklad lehota na zváženie, zákaz lobovania, nezúčastňovanie sa na určitých úlohách;
27.	konštatuje, že životopisy a vyhlásenia o záujmoch členov správnej rady a vyšších a stredných manažérov sú uverejnené na webovom sídle agentúry; ďalej konštatuje, že agentúra na svojej webovej stránke neuvádza zoznam všetkých stretnutí s lobistami alebo zástupcami záujmových skupín, a vyzýva ju, aby tak bezodkladne urobila;
28.	konštatuje, že agentúra je otvorená možnosti internej protikorupčnej stratégie do budúcnosti, ale v súčasnosti sa domnieva, že podľa záznamov z minulých rokov v tomto smere nehrozí žiadne nebezpečenstvo; vyzýva však agentúru, aby prehodnotila svoje stanovisko a prijala opatrenia na vytvorenie internej protikorupčnej stratégie;
Vnútorná kontrola
29.	berie na vedomie, že v roku 2022 vykonal Útvar Komisie pre vnútorný audit (IAS) audit normalizačných činností, v rámci ktorého sa posúdilo, či zavedené kontroly poskytujú primerané uistenie o dodržiavaní príslušných právnych predpisov a či sú normalizačné činnosti organizované účinným spôsobom, aby účinne podporovali dosahovanie obchodných cieľov agentúry; ďalej konštatuje, že výsledkom tohto auditu boli tri odporúčania, ku ktorým agentúra vypracovala akčný plán, ktorý sa má realizovať v priebehu roka 2023;
30.	konštatuje, že program auditu Útvaru pre vnútorný audit agentúry (IAC) na rok 2022 pozostával z 8 zákaziek, konkrétne zo 4 auditov na účely vierohodnosti vrátane 1 auditu vykonaného útvarom IAS, 2 konzultačných auditov a 2 následných auditov; konštatuje,  že počas následných auditov v roku 2022 bolo možné uzavrieť 2 z 13 činností identifikovaných v rámci pôvodných auditov z roku 2021, zatiaľ čo šesť činností bolo vyhodnotených ako čiastočne vykonaných a päť činností zostalo otvorených; vyzýva agentúru, aby prijala potrebné opatrenia na riešenie týchto činností;
Ďalšie pripomienky
31.	víta zameranie agentúry na integráciu Ukrajiny ako kandidátskej krajiny do systému Únie;
32.	na základe správy agentúry konštatuje, že v roku 2022 agentúra vykonala komplexnú štúdiu použiteľnosti zahŕňajúcu testovanie stromov a individuálny rozhovor s používateľom; konštatuje, že štúdia poskytla kvalitatívne poznatky, ktoré by mali v kombinácii s kvantitatívnymi poznatkami zlepšiť služby EASA Pro, EASA Light a komunity na webovom sídle agentúry; oceňuje, že agentúra zaviedla projekt, ktorého cieľom je sprístupniť službu EASA Light (špecializovanú časť webového sídla agentúry, ktorá vysvetľuje jej činnosti jednoduchou netechnickou angličtinou) vo všetkých úradných jazykoch Únie;
°
°	°
33.	pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 11. apríla 2024[footnoteRef:12] o výkonnosti, finančnom hospodárení a kontrole agentúr. [12:  	Prijaté texty, P9_TA(2024)0280.] 

